stanford-oval/wikipedia huggingface dataset:
סטיוארט סאטקליף
מותו

בעודו בגרמניה, החל סאטקליף לסבול כאבי ראש עזים ומרגישות יתר לאור. אסטריד סיפרה כי חלק מהתקפי כאבי הראש אף עיוורו אותו באופן זמני. בשנת 1962, התמוטט סטיוארט באמצע הכיתה במכללה לאמנות בהמבורג. אמה של אסטריד לקחה אותו למספר רופאים שביצעו בדיקות שונות כדי לגלות את פשר כאבי הראש, אך לא הצליחו לגלות מהו בדיוק הגורם להם. הם הציעו לו לחזור לאנגליה ולהיבדק בבית חולים עם יכולות גבוהות יותר. סטיוארט עשה כן, אך תשובת הרופאים האנגליים הייתה כי הכל בסדר איתו והוא שב להמבורג. מצבו של סטיוארט הלך והחמיר, ולאחר ששוב התמוטט ב-10 באפריל 1962, הוא נלקח לבית החולים על ידי אסטריד, סטיוארט מת לפני שהאמבולנס הגיע ליעדו. סיבת המוות התגלתה כמפרצת, מה שגרם לדימום תוך-גולגולתי.
למחרת, ב-11 באפריל 1962, פגשה אסטריד את חברי הביטלס בנמל התעופה של המבורג וסיפרה להם כי סטיוארט מת זמן קצר קודם לכן. ג'ון לנון נשבר לשמע החדשות על מות חברו שאותו כל כך אהב. אמו של סאטקליף טסה להמבורג למחרת עם מנהל הלהקה בריאן אפשטיין כדי לקחת את גופת בנה בחזרה לליברפול. אביו של סאטקליף לא שמע על מותו של בנו במשך שלושה שבועות, כיוון שהיה על אונייה בדרך לדרום אמריקה. את החדשות הוא שמע עם הגיעו לבואנוס איירס מפי כומר שהתבקש לעשות כן על ידי המשפחה. לאחר מותו של סאטקליף, קירשהר כתבה לאמו מכתב ובו התנצלה על היעדרותה מההלוויה שלו בליברפול מפאת מחלה. היא סיפרה במכתב עד כמה היא ולנון מתגעגעים אליו: "הו אמא, הוא (לנון) במצב רוח נורא עכשיו, הוא פשוט לא יכול להאמין כי יקירו, סטיוארט, לא יחזור לעולם. הוא רק בוכה .... ג'ון נפלא אלי, הוא אומר שהוא הכיר ואוהב את סטיוארט כל כך עד שהוא יכול להבין אותי".
סטיארט נקבר בבית הקברות הסמוך לכנסייה של יוטון, ברחוב סטנלי רוד בליברפול. מספר הקבר שלו הוא 552.
הגורם לדימום תוך-גולגולתי שהביא למותו של סיוארט אינו ידוע, ישנה סברה שהדבר התפתח מפגיעה בראשו שהתרחשה לפני כן. מכיוון שהוא קיבל בעיטה בראשו, או שראשו נחבט אל קיר במהלך קטטה שהתחרשה מחוץ ללנת'ום הול, ב-14 במאי 1960, לאחר הופעה של הביטלס. על פי מנהל הלהקה לשעבר, אלן ויליאמס, לנון ובסט חשו לעזרתו של סאטקליף, שהותקף על ידי מתפרעים, וגררו אותו למקום מבטחים. סאטקליף סירב לקבל טיפול רפואי בזמן, ולא הגיע לבדיקת רנטגן בבית החולים הכללי ספטון בליברפול.
למרות שלנון לא נכח ולא שלח פרחים להלוויה של סאטקליף, אשתו השנייה, יוקו אונו, זוכרת כי לנון הזכיר את שמו של סאטקליף לעיתים קרובות מאוד, ואמר כי הוא "האלטר אגו שלו...רוח בעולמו... כוח מנחה". לזכרו של סטיוארט, 5 שנים מאוחר יותר, כללו הביטלס את דמותו בין הדמויות המופיעות על עטיפת האלבום "Sgt. Pepper's Lonely Hearts Club Band".(מספר 35 - שורה שלישית בקצה השמאלי לפני הדמות של האמן אוברי ברידסלי.)
אנתולוגיה

אלבום אוסף של הביטלס, Anthology 1, המורכב בעיקר מהקלטות מהשנים הראשונות של הלהקה שלא פורסמה קודם לכן, ראה אור בשנת 1995. דמותו של סאטקליף מוצגת על העטיפה הקדמית, בפינה הימנית העליונה. האלבום כולל שלושה שירים שהוקלטו בשנת 1960 ובהם השתתף סאטקליף כנגן הבס של הלהקה: "הללויה, אני אוהב אותה כל כך", "את תהיי שלי", ו"קאיין".
קולנוע, טלוויזיה וספרות

בקולנוע, דמותו של סאטקליף גולמה על ידי דוד ניקולס וילקינסון בסרט "הלידה של הביטלס" (1979) ועל ידי לי ויליאמס ברט "בחייו: סיפורו של ג'ון לנון" (2000). הסרט "Backbeat" ‏(1994) מספר את סיפורו של סאטקליף כחבר בלהקת הביטלס בתקופתה המוקדמת ואת הגורמים שהביאו אותו לעזוב את הלהקה. את דמותו מגלם השחקן האמריקני סטיבן דורף.
ארבעה סרטי תעודה שעוסקים בחייו של סטיוארט שודרו בטלוויזיה:
סטיוארט סאטקליף מלאך של חצות (1990);
התערוכה (1991);
סטיוארט, חייו ואמנותו (2005);
סטיוארט סאטקליף, החיפושית האבודה (2011);
כמו כן, נכתבו מספר ספרים על חייו של סטיוארט סאטקליף:
Backbeat, סטיוארט סאטקליף, החיפושית האבודה (1994) מאת אלן קלייסון ופאולין סאטקליף;
סטיוארט, חייו ואמנותו של סטיוארט סאטקליף (1995) מאת פאולין סאטקליף וקיי ויליאמס;
הצל של הביטלס, סטיוארט סאטקליף, ומועדון הלבבות הבודדים שלו (2001) מאת פאולין סאטקליף ודאגלס תומפסון;
סטיוארט סאטקליף: מבט לאחור (2008) מאת מת'יו ח. קלו וקולין פאלוס;
תינוק בשחור (2010) מאת ארנה בלסטורף;
קרן סטיוארט סאטקליף מוכרת מזכרות ופריטים של סטיוארט, הכוללים שירים שנכתבו על ידו ואקורדים ומילים לשירים שהוא ולנון למדו.
הערות שוליים

Clayson, Alan; Sutcliffe, Pauline (1994). Backbeat: Stuart Sutcliffe - The Lost Beatle. Pan Books. ISBN 978-0330335805.{{cite book}}:  תחזוקה - ציטוט: ref duplicates default (link)
Clough, Matthew H.; Fallows, Colin (2008). Stuart Sutcliffe: A Retrospective. Liverpool University Press. ISBN 978-1846311765.{{cite book}}:  תחזוקה - ציטוט: ref duplicates default (link)
Coleman, Ray (1995). Lennon: The Definitive Biography. Pan Books. ISBN 978-0330345682.{{cite book}}:  תחזוקה - ציטוט: ref duplicates default (link)
Giuliano, Geoffrey & Giuliano, Brenda (1996). The Lost Lennon Interviews. Adams Media Corporation. ISBN 978-1558506381.{{cite book}}:  תחזוקה - ציטוט: multiple names: authors list (link)
Kane, Larry (2007). Lennon Revealed. Running Press. ISBN 978-0762429660.{{cite book}}:  תחזוקה - ציטוט: ref duplicates default (link)
Lennon, Cynthia (1980). A Twist of Lennon. Avon Books. ISBN 978-0380454501.
Lennon, Cynthia (2005). John. Hodder & Stoughton. ISBN 978-0340895122.{{cite book}}:  תחזוקה - ציטוט: ref duplicates default (link)
Miles, Barry (1997). Many Years From Now. Vintage-Random House. ISBN 978-0749386580.{{cite book}}:  תחזוקה - ציטוט: ref duplicates default (link)
Norman, Philip (2005). Shout!: The Beatles in Their Generation. Fireside Books. ISBN 978-0743235655.{{cite book}}:  תחזוקה - ציטוט: ref duplicates default (link)
Pawlowski, Gareth L. (1989). How They Became the Beatles. Penguin Books. ISBN 978-0525248231.{{cite book}}:  תחזוקה - ציטוט: ref duplicates default (link)
Ryan, David Stuart (1982). John Lennon's Secret: A Biography. Kozmik Press. ISBN 978-0905116082.
Spitz, Bob (2005). The Beatles – The Biography. Little, Brown and Company. ISBN 978-0316803526.{{cite book}}:  תחזוקה - ציטוט: ref duplicates default (link)
Sutcliffe, Pauline; Williams, Kay (1996). Stuart: Life and Art of Stuart Sutcliffe. Genesis Publications. ISBN 978-0904351521.{{cite book}}:  תחזוקה - ציטוט: ref duplicates default (link)
Sutcliffe, Pauline; Tufnell, Guinevere; Cornish, Ursula (1998). Working with the dying and bereaved: systemic approaches to therapeutic work. Routledge. ISBN 978-0415919937.{{cite book}}:  תחזוקה - ציטוט: ref duplicates default (link)
Sutcliffe, Pauline & Thomas, Douglas (2001). The Beatles' Shadow: Stuart Sutcliffe & His Lonely Hearts Club. Sidgwick & Jackson. ISBN 978-0283073427.{{cite book}}:  תחזוקה - ציטוט: multiple names: authors list (link)
The Beatles (2003). The Beatles Anthology (DVD). Apple records. ASIN: B00008GKEG.
Unterberger, Richie (2006). The Unreleased Beatles. Backbeat (UK). ISBN 978-0879308926.{{cite book}}:  תחזוקה - ציטוט: ref duplicates default (link)
מחלף עירון

| --- | --- |
 תאריך הקמת המחלף:  2004
 מיקום:  קיבוץ ברקאי
 כבישים במחלף:    כביש 6   כביש 65
 אתרים סמוכים:  נחל עירון
 קואורדינטות:  32°28′57″N 35°02′04″E﻿ / ﻿32.4825°N 35.03444444°E﻿ / 32.4825; 35.03444444
 
  (למפת הכרמל מוגדלת) מחלף עירון(למפת הכרמל רגילה) מחלף עירון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף עירון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף עירון
 
מחלף עירון הוא מחלף הממוקם מזרחית לקיבוץ ברקאי ומפגיש את כביש 6 (חוצה ישראל) וכביש 65 (כביש נחל עירון. בערבית: ואדי עארה). המחלף נקרא על שם העמק הנמצא על גדותיו של נחל עירון. הוא נפתח לתנועה בשנת 2004 עם חנוכת הקטע המרכזי בכביש 6.
היסטוריה

ב-6 בינואר 2004, עם חנוכת קטע כביש 6 ממחלף ניצני עוז למחלף עירון הוקמה במקום צומת מרומזרת. בשלב זה התאפשרה התנועה מכביש 65 לכביש 6 רק דרומה. המכרז להקמת המחלף פורסם בינואר 2003, על ידי חברת כביש חוצה ישראל באפריל 2003 זכתה חברת סולל בונה במכרז. במרץ 2005, הושלם שלב א' של המחלף. העבודות על שלב ב', נמשכו במקביל והם כללו את העברת כביש 6 מעל כביש 65 והמשך סלילתו צפונה.
המחלף בתצורתו הנוכחית הושלם ביולי 2009.
חברת כביש חוצה ישראל מתכננת לשדרג את המחלף למחלף מערכתי מלא ללא רמזורים על כביש 65.
מבנה המחלף

תצורת המחלף היא של מחלף יהלום משולב ברמפה של מחלף טורבינה. הפניות שמאלה מתבצעות באמצעות רמזורים למעט הפנייה מכביש 65 מערב לכביש 6 בכיוון דרום, שמתבצעת באמצעות רמפה ארוכה. כל הפניות ימינה הן רציפות, למעט הפנייה מכביש 6 בכיוון דרום לכביש 65 בכיוון מערב, שמתבצעת ברמזור המערבי.
הערות שוליים

↑  גל ניסים, ‏כביש חוצה ישראל נחנך היום; הערכת אפריקה-ישראל: 70 אלף יסעו מדי יום, באתר גלובס, 6 בינואר 2004
↑  המדינה תפרסם מכרז להקמת מחלף  בקטע הצפוני של חוצה ישראל, באתר הארץ, 23 בינואר 2003
↑  ענת ג'ורג'י, צו מניעה נגד זכיית סולל בונה במכרז להקמת מחלף עירון - לבקשת א. ארנסון, באתר הארץ, 3 ביוני 2003
↑  יצחק דנון, ‏ביהמ"ש דחה עתירת ארנסון על זכיית סולל בונה במכרז לביצוע מחלף עירון, באתר גלובס, 1 ביולי 2003
↑  שרון קדמי, הושלם מחלף עירון בחוצה ישראל בעלות של 60 מיליון שקל, באתר הארץ, 16 במרץ 2005
↑  פאדי עיאדאת, נחנך הקטע הצפוני של כביש 6, מעירון לאליקים, באתר הארץ, 20 ביולי 2009
↑  שדרוג מחלף עירון, באתר חברת כביש חוצה ישראל
| 0 | 1 | 2 |
| --- | --- | --- |
| הקודם: מחלף באקה-ג'ת | מחלפים בכביש 6 | הבא: מחלף עין תות |
| 0 | 1 | 2 |
| --- | --- | --- |
| הקודם: מחלף משמר הגבול | צמתים בכביש 65 | הבא: צומת כפר קרע |
מחלף זכרון יעקב

| --- | --- |
 כינוי:  מחלף זיכרון
 תאריך הקמה:  מרץ 1969
 מיקום:  מועצה אזורית חוף הכרמל
 כבישים במחלף:    כביש 2   כביש 67
 מסילות במחלף:  מסילת החוף
 אתרים סמוכים:  נחל דליה, בריכות דגים
 קואורדינטות:  32°35′19″N 34°55′37″E﻿ / ﻿32.58861111°N 34.92694444°E﻿ / 32.58861111; 34.92694444
 
  (למפת הכרמל מוגדלת) מחלף זכרון יעקב(למפת הכרמל רגילה) מחלף זכרון יעקב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף זכרון יעקב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף זכרון יעקב
 
מחלף זכרון יעקב (או בקיצור "מחלף זיכרון") הוא מחלף המקשר בין כביש 2 לכביש 67 (כביש 70 לשעבר) סמוך למועצה המקומית זכרון יעקב. המחלף בנוי מגשר בכביש 2 החולף מעל קצהו המערבי של כביש 67. המעברים בין שני הכבישים מתבצעים באמצעות לולאה ושלוש רמפות, ללא שימוש ברמזורים. מבנה מחלף מסוג זה מכונה "מחלף חצוצרה".
מחלף זכרון יעקב נבנה החל משנת 1967, ובכך היה למחלף הראשון מסוגו בישראל, המקשר בין דרכים בין עירוניות, והשני בכלל. הוא נפתח לתנועה במרץ 1969, מעט אחרי מחלף ראשון לציון שהיה המחלף הראשון בישראל, אך מקשר בין דרך בין עירונית לדרך עירונית. בשל כך, נתיבי ההאצה וההאטה במחלף קצרים ביותר, יחסית למקובל בבניית מחלפים כיום.
בסמוך למחלף ממוקמות בריכות דגים. כמו כן, בשטחו של המחלף עובר נחל דליה.
הערות שוליים

↑  מחלף השבעה, מתוך אתר התאחדות בולאי ישראל, 1981
↑  ש. שחורי, שלושה צמדים דו מפלסיים באוטוסטראדה תל אביב חיפה, דבר, 29 בינואר 1969
↑  י. שיוו, הכביש המהיר חדרה פארדיס נפתח לתנועה, דבר, 27 במרץ 1969
| 0 | 1 | 2 |
| --- | --- | --- |
| הקודם: מחלף אור עקיבא מערב | מחלפים בכביש 2 | הבא: מחלף עתלית |
| 0 | 1 | 2 |
| --- | --- | --- |
| הקודם: - | מחלפים וצמתים בכביש 67 | הבא: צומת פוריידיס |
Get Lucky

"Get Lucky" הוא שיר שנכתב ובוצע על ידי צמד מוזיקה אלקטרונית הצרפתי דאפט פאנק בהשתתפותם של פארל ויליאמס ונייל רוג'רס. השיר יצא לאור ב-19 באפריל 2013 כסינגל הראשון מאלבום האולפן הרביעי של הצמד, Random Access Memories. לפני שחרורו כסינגל, "Get Lucky" הופיע בפרסומות טלוויזיה ששודרו במהלך סאטרדיי נייט לייב, ולאחר מכן רוג'רס ויליאמס הודיעו על השתתפותם בשיר. "Get Lucky" הוא שיר דיסקו, פאנק ופופ בהשראת מוזיקת האוס עם מילים, שלדברי ויליאמס עוסקות במזל הטוב של חיבור עם מישהו, כמו גם כימיה מינית. "Get Lucky" זכה מאז לשבחי המבקרים, כאשר כמה מהם שיבחו את השירה של ויליאמס ואת ריפים הגיטרה של רוג'רס.
השיר זכה להצלחה רבה במצעדים כאשר דורג בעשרת המקומות הראשונים ביותר מ-32 מדינות. השיר הגיע למקום הראשון במספר מדינות, ביניהן ישראל ובריטניה וגם בצרפת, ארץ מולדתם של דאפט פאנק, שם ה-SNEP העניק לו את התואר יהלום. "Get Lucky" הגיע למקום השני בילבורד הוט 100 האמריקאי במשך חמישה שבועות רצופים, והעניק לדאפט פאנק את הלהיט הראשון שלהם שהגיע לטופ 10 בארצות הברית. בבריטניה, הסינגל עמד בראש מצעד הסינגלים הבריטי במשך ארבעה שבועות והיה הסינגל השני הנמכר ביותר בשנת 2013 עם 1,308,007 עותקים שנמכרו. השיר זכה במספר פרסים, כולל פרס גראמי להקלטת השנה ופרס גראמי לביצוע הפופ הטוב ביותר של צמד/להקה בטקס פרסי הגראמי השנתי ה-56. דאפט פאנק ביצעו אותו בתוכניות טלוויזיה ותוכניות פרסים רבות, כולל טקס פרסי הגראמי השנתי ה-56, שבמהלכו סטיבי וונדר הצטרף לרוג'רס, ויליאמס ודאפט פאנק על הבמה כדי לבצע את השיר.
השיר מלווה בריף גיטרה מיוחד שיצר המפיק והיוצר נייל רוג'רס, מחלוצי הדיסקו פאנק של סוף שנות ה-70 ומפיקם של אלבומים חשובים במהלך שנות השמונים ביניהם אלבומים של דייוויד בואי, מדונה, דוראן דוראן ועוד.
ריף זה ידוע כחלק מסגנון ניגון שהפך סימן היכר של רוג'רס ברבים מלהיטי דיסקו ופופ כמו בשירי להקת שיק, סיסטר סלג' ועוד.
רקע

דאפט פאנק פגשו לראשונה את הגיטריסט האמריקאי נייל רוג'רס במסיבת האזנה בניו יורק לאלבום הבכורה של הצמד משנת 1997, Homework, והפכו לחברים לאחר מכן. עם זאת, רוג'רס ציין כי סדרה של כמעט החמצות והתנגשויות תזמון עיכבו את הסיכוי שלהם לשתף פעולה. הצמד הזמין אותו בסופו של דבר לסשנים של Random Access Memories באולפני אלקטריק ליידי בניו יורק.
הזמר האמריקאי פארל ויליאמס היה מעוניין לעבוד עם דאפט פאנק, הוא שמע לראשונה על הפרויקט של דאפט פאנק באחת המסיבות של מדונה, והציע את שירותיו לשיתוף פעולה. הוא התבדח ואמר: "אם אתם רוצים שאנגן רק בטמבורין, אני אעשה את זה". הצמד ויליאמס נפגשו מאוחר יותר בפריז, שם הוא חלק חלק מהחומרים שלו. ויליאמס הסביר שהוא קיבל השראה מרוג'רס מבלי לדעת שדאפט פאנק הקליט איתו במקרה. כחבר בצוות ההפקה של הנפטונז, ויליאמס סיפק בעבר רמיקס לשיר "Harder, Better, Faster, Stronger" שהופיע באלבום Daft Club ב-2003. דאפט פאנק שימשו גם ככותבים ומפיקים שותפים של הסינגל "Hypnotize U" מ-2010 של N.E.R.D., להקתו של ויליאמס.
הפקה

"Get Lucky" הושלם תוך כ-18 חודשים. לפני מעורבותו של רוג'רס, השיר התקיים בצורה גסה שבמרכזה פסנתר אלקטרוני של וורליצר. לאחר שהאזין לדמו של דאפט פאנק למה שיהפוך ל-"Get Lucky", רוג'רס ביקש להשתיק את כל האלמנטים מלבד רצועת התופים כדי שיוכל ליצור רצועת גיטרה מתאימה. הוא סיפר שהוא התנסה עד שהצמד היה מרוצה. לאחר שרוג'רס סיים, דאפט פאנק ביקשו מניית'ן איסט להקליט מחדש את רצועת הבס כך שיתאים לביצועיו של רוג'רס. רוג'רס הרחיב עוד: "בסופו של דבר כל השאר ניגנו לי מחדש". מיקסר והמהנדס מיק גוזאוסקי סיפר שגיטרת הקצב השתלבה בקלות בהפקה: "התנסיתי באיזון ומיצוב אחר, ועבדתי על דברים אחרים סביבה. הוא לא היה צריך לעבור עיבוד - ניילוס פשוט נשמע נהדר כמו שהוא". השיר כפי שהוא מופיע באלבום כולל גם סינתיסייזר של דאפט פאנק, קלידים של כריס קסוול וגיטרה נוספת בביצוע פול ג'קסון ג'וניור.
ויליאמס ציין כי הצמד אימץ גישה פרפקציוניסטית כאשר הקליט את השירה עבור "Get Lucky", כאשר הוא התבקש לבצע מספר טייקים ומספר מופעים של משפטים ספציפיים. הוא גם אמר שכאשר חזר לארצות הברית לאחר הקלטת שירתו, הוא "שכח הכל" בנוגע להלחנת השיר "Get Lucky". הוא ייחס זאת לג'ט לג, אבל תהה בצחוק אם דאפט פאנק שיבשו את זכרונו. הצמד הגיב, ואמר כי המילים והביצוע של ויליאמס עלו באופן ספונטני, וככל הנראה זו הסיבה שהוא התקשה לזכור את השיר.
לרגל חגיגות 10 שנים לאלבום, יצא במהלך 2023 סדרת וידאו בשם Memory Tapes. בפרק של ויליאמס, הוא חשף שהוא לא ציפה שהשירה שלו תהיה בגרסאות המוגמרות של "Get Lucky" ו-"Lose Yourself to Dance". הפרק מכיל קטעים מתגובתו של ויליאמס כשהאזין לשני השירים שהושלמו בפעם הראשונה.
קידום

"Get Lucky" נחשף לראשונה בפומבי באמצעות שתי פרסומות טלוויזיה בנות 15 שניות בסאטרדיי נייט לייב. רוג'רס הכריז על השתתפותו לשיר זמן קצר לאחר מכן, וציין כי רמיקסים שונים של מעריצים של הקליפים הופיעו ברשת מאז ששודר. הטריילר השלישי, שהוצג בפסטיבל המוזיקה והאמנויות קואצ'לה, הודיע רשמית על מעורבותו של ויליאמס בשיר ומציג את דאפט פאנק, רוג'רס ויליאמס מופיעים יחד. סדרת הרשת השיווקית The Collaborators כללה קטעים מתוך "Get Lucky", שהגיעו לשיאם בפרק שהתמקד בויליאמס בו השיר הוזכר לראשונה בשמו. השיר הודלף ושודר בתחנות רדיו שונות ימים ספורים לפני שיצא כסינגל. יום לפני יציאת השיר, עטיפת הסינגל נחשפה באמזון, ובה להקה מנגנת מול שמש שוקעת.
דאפט פאנק הוציאו את השיר כסינגל המוביל מתוך אלבום האולפן הרביעי והאחרון שלהם, Random Access Memories, ב-19 באפריל 2013. טריילר לרמיקס הרשמי של "Get Lucky" שוחרר דרך ערוץ היוטיוב של קולומביה רקורדס ב-25 ביוני 2013. רוג'רס הצהיר מאוחר יותר כי קטעי וידאו עבור "Lose Yourself to Dance" צולמו במקביל לקטעים עבור "Get Lucky". הרמיקס של דאפט פאנק שוחרר מאוחר יותר בספוטיפיי, ונכון ל-27 ביוני 2013, הושמע 64 מיליון פעמים. רוג'רס הצהיר בראיון לגרדיאן כי קליפ שונה לשיר צולם במרץ 2013, שונה מהטריילר של קואצ'לה. סינגל ויניל בגודל 12 אינץ' יצא לאור ב-16 ביולי 2013, וכלל רמיקס בן עשר דקות של דאפט פאנק, גרסת האלבום ועריכת הרדיו.
רשימת רצועות

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Get Lucky (עריכת רדיו)   | 4:07 |  |  |  |  |  |  |  |
| משך כולל: | משך כולל: | 4:07 |  |  |  |  |  |  |  |
| סינגל תקליטור> מס' | סינגל תקליטור> שם | סינגל תקליטור> משך | סינגל תקליטור>  | סינגל תקליטור>  | סינגל תקליטור>  | סינגל תקליטור>  | סינגל תקליטור>  | סינגל תקליטור>  | סינגל תקליטור>  |
| --- | --- | --- | --- | --- | --- | --- | --- | --- | --- |
| 1. | Get Lucky (גרסת אלבום)   | 6:08 |  |  |  |  |  |  |  |
| 2. | Get Lucky (עריכת רדיו)   | 4:07 |  |  |  |  |  |  |  |
| משך כולל: | משך כולל: | 10:15 |  |  |  |  |  |  |  |
| הורדה דיגיטלית – רמיקס> מס' | הורדה דיגיטלית – רמיקס> שם | הורדה דיגיטלית – רמיקס> משך | הורדה דיגיטלית – רמיקס>  | הורדה דיגיטלית – רמיקס>  | הורדה דיגיטלית – רמיקס>  | הורדה דיגיטלית – רמיקס>  | הורדה דיגיטלית – רמיקס>  | הורדה דיגיטלית – רמיקס>  | הורדה דיגיטלית – רמיקס>  |
| --- | --- | --- | --- | --- | --- | --- | --- | --- | --- |
| 1. | Get Lucky (רמיקס של דאפט פאנק)   | 10:33 |  |  |  |  |  |  |  |
| משך כולל: | משך כולל: | 10:33 |  |  |  |  |  |  |  |
| סינגל בגודל 12 אינץ'> מס' | סינגל בגודל 12 אינץ'> שם | סינגל בגודל 12 אינץ'> משך | סינגל בגודל 12 אינץ'>  | סינגל בגודל 12 אינץ'>  | סינגל בגודל 12 אינץ'>  | סינגל בגודל 12 אינץ'>  | סינגל בגודל 12 אינץ'>  | סינגל בגודל 12 אינץ'>  | סינגל בגודל 12 אינץ'>  |
| --- | --- | --- | --- | --- | --- | --- | --- | --- | --- |
| 1. | Get Lucky (רמיקס של דאפט פאנק)   | 10:33 |  |  |  |  |  |  |  |
| 2. | Get Lucky (אלבום)   | 6:08 |  |  |  |  |  |  |  |
| 3. | Get Lucky (עריכת רדיו)   | 4:07 |  |  |  |  |  |  |  |
| משך כולל: | משך כולל: | 20:46 |  |  |  |  |  |  |  |
משתתפים

קרדיטים נלקחו מ-Random Access Memories.
דאפט פאנק - הפקה, שירה, סינתיסייזר
פארל ויליאמס - שירה
נייל רוג'רס - גיטרה
פול ג'קסון ג'וניור - גיטרה
כריס קסוול - קלידים
ניית'ן איסט - בס
עומר חכים - תופים
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 123 |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 1 |  |
|  ארצות הברית | בילבורד הוט 100 | 2 |  |
|  ארצות הברית | מצעד שירי הפופ | 2 |  |
|  ארצות הברית | מצעד שירי הדאנס | 1 |  |
|  גרמניה | GfK – טופ 100 | 1 |  |
|  דנמרק | היטליסטן | 1 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 1 |  |
|  ישראל | מדיה פורסט ישראל | 1 |  |
|  ניו זילנד | המצעד הניו זילנדי הרשמי | 2 |  |
|  ספרד | PROMUSICAE | 1 |  |
|  פלנדריה | אולטראטופ 50 | 1 |  |
|  שוודיה | סוורייטופליסטן | 2 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×6 | 420,000 |
| אוסטריה (IFPI Austria) | פלטינה | 30,000 |
| בלגיה (BEA) | פלטינה ×2 | 60,000 |
| קנדה (Music Canada) | פלטינה ×5 | 400,000 |
| דנמרק (IFPI Danmark) | פלטינה | 30,000 |
| פינלנד (Musiikkituottajat) | זהב | 53,429 |
| צרפת (SNEP) | יהלום | 411,000 |
| גרמניה (BVMI) | זהב ×5 | 750,000 |
| איטליה (FIMI) | פלטינה ×5 | 150,000 |
| מקסיקו (AMPROFON) | יהלום ×2+פלטינה ×2 | 720,000 |
| ניו זילנד (RMNZ) | פלטינה ×2 | 30,000 |
| נורווגיה (IFPI Norway) | פלטינה ×2 | 20,000 |
| פורטוגל (AFP) | פלטינה ×2 | 40,000 |
| ספרד (PROMUSICAE) | זהב | 20,000 |
| שוודיה (GLF) | פלטינה ×2 | 80,000 |
| שווייץ (IFPI Switzerland) | פלטינה ×3 | 90,000 |
| הממלכה המאוחדת (BPI) | פלטינה ×4 | 2,400,000 |
| ארצות הברית (RIAA) | פלטינה ×8 | 8,000,000 |
רוסיה הקדומה
הערות שוליים

1 2 3  אנרי פירן, ערי ימי הביניים, פרק ב, בתוך: ראשיתה של אירופה, האוניברסיטה הפתוחה, כרך ד, יחידה 9 (עורכות: איריס שגריר ואורה לימור), עמ' 172.
1 2  אנרי פירן, ערי ימי הביניים, פרק ב, בתוך: ראשיתה של אירופה, האוניברסיטה הפתוחה, כרך ד, יחידה 9 (עורכות: איריס שגריר ואורה לימור), עמ' 173.
מחלף מוצא

| --- | --- |
 תאריך הקמה:  3 בפברואר 1992
 מיקום:  מוצא
 כבישים במחלף:    כביש 1   כביש 16 מעלה הארז (מוצא עילית) רחוב שורק (מבשרת ציון) 
 אתרים סמוכים:  בית ילין
 קואורדינטות:  31°47′46″N 35°10′10″E﻿ / ﻿31.796042°N 35.16944°E﻿ / 31.796042; 35.16944
 
  (למפת ירושלים מוגדלת) מחלף מוצא(למפת ירושלים רגילה) מחלף מוצא(למפת הרי ירושלים רגילה) מחלף מוצא(למפת הרי ירושלים מוגדלת) מחלף מוצא
 
סיבוב מוצא בשנת 1898
מחלף מוצא הוא מחלף המחבר את כביש 1 וכביש 16 ורחוב שורק בסמוך ליישובים מבשרת ציון ובית זית. המחלף הוא מטיפוס מחלף יהלום, המאפשר תנועה רציפה בכביש 1 באמצעות מנהרה שנכרתה בתוואי הדרך המשנית מתחת לכביש 1. המחלף נפתח לתנועה ב-3 בפברואר 1992‏, והוא נקרא על שם היישוב הסמוך מוצא שהפך מאז לשכונה בירושלים. בסמוך למחלף עובר ערוצו של נחל שורק.
היסטוריה > צומת מוצא ו"סיבוב מוצא"

באמצע שנות ה-60 הוחל בהרחבת כביש 1 לכביש דו־מסלולי עם הפרדה בין כיווני הנסיעה. בשנת 1965 הושלמה הרחבת קטע הכביש בין מוצא לירושלים ל-4 נתיבים. אחר כך הורחבה העלייה לקסטל לשלושה נתיבי נסיעה לכל כיוון בתוואי תלול מאוד. ב"סיבוב מוצא", החוצה את עמק מוצא, שלושת נתיבי הנסיעה של העלייה לקסטל צמצמו לשני נתיבים, בנוסף היה במקום צומת הכניסה ליישובי האזור מוצא, בית זית ומבשרת ציון. המקום הפך למוקד של תאונות דרכים עם הגידול במספר הרכבים המשתמשים בכביש, ואירעו בו מספר רב של תאונות דרכים קטלניות.
הפתרון שהוצע בסוף שנות ה-80, לטיפול בצומת ובסיבוב מוצא, היה לבנות כביש מהיר חדש לירושלים (כביש 45) כך שכביש 1 ישמש ככביש משני. זאת מאחר שיישור תוואי הכביש הקיים נחשב בלתי אפשרי, מסיבות הנדסיות ומחשש לפגיעה קשה בנוף. סלילת כביש 45 בוטלה אחר כך.
היסטוריה > הקמת המחלף

לאחר מאבק ארוך של תושבי האזור הוקמה בתחילת שנות ה-90 של המאה ה-20 מנהרה מתחת לכביש 1 במקום צומת מוצא, סמוך ל"בית האדום". במקביל הודיעה מע"צ על תוכנית ל"יישור" סיבוב מוצא, על ידי בניית גשר החוצה את העמק, אך התוכנית לא בוצעה באותה עת מחוסר תקציב.
בתחילת העשור הראשון של המאה ה-21 החלו עבודות לסלילת תוואי חדש לכביש 1 דרך צפון ירושלים שכינויו היה "כביש 9 (ירושלים)", בעוד התוואי הישן משמש ככניסה למרכז העיר. פיצול התוואי הישן מהתוואי החדש נקרא מחלף שער מוריה ונבנה כמחלף "T" חלקי בסמוך למחלף מוצא המקורי. גשר ארוך וגבוה מקשר אל התוואי הישן, בעוד הכניסה לתוואי החדש עוברת מתחת לגשר. מחלף שער מוריה בעבר הווה את חלקו המזרחי של מחלף מוצא, למרות שהוא מרוחק כקילומטר מזרחה ממחלף מוצא. מחלף שער מוריה נפתח לתנועה בשנת 2007.
היסטוריה > יישור סיבוב מוצא

בשנת 2006 הציגה החברה הלאומית לדרכים את התוכנית לשינוי ושדרוג כביש 1, כולל מנהרה מתחת לקסטל ויישור סיבוב מוצא. ב-2010  אישרה המועצה הארצית לתכנון ולבנייה את תוכנית שבמסגרתה נבנה גשר חדש באורך של 800 מטר מעל לחלקו המערבי של המחלף, על מנת לשפר את זרימת התנועה בעיקול החד הצמוד למחלף ממערב. העבודות החלו בשנת 2013 וסיום הפרויקט המשוער היה ב-2015‏. הגשר בכיוון מערב נפתח לתנועה ביוני 2016 והכיוון הנגדי נחנך בינואר 2017.
בשנת 2022 נחנך כביש 16, המחבר בין המחלף לשכונות דרום-מערב ירושלים.